Diari Oficial de la Generalitat Valenciana


Sumari del DOGV 3453, del 12-03-1999 (1999/2174)

Notificació del tràmit d'advertència prèvia a l'execució forçosa de resolució sancionadora.
-------------------------------------------------------------------------------------------

### Dades del document

Número de DOGV
:   3453

Data del DOGV
:   12-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2174


Organisme emissor
:   Agència Valenciana del Turisme

Tipus de document
:   Anunci

Notificació del tràmit d'advertència prèvia a l'execució forçosa de resolució sancionadora. [1999/M2174]
  
Per raons d'interès públic, es publica el tràmit d'advertència prèvia a l'execució forçosa de la resolució de clausura de l'establiment Casa de Huéspedes El Trovador, sítia en Benidorm, a l'efecte que disposa l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de febrer de 1999.- El director de l'Àrea del Producte: Víctor Yepes Piqueras.
  
Assumpte: advertència de clausura
  
Vista la resolució sancionadora de 17 d'abril de 1998, del president executiu de l'Agència Valenciana del Turisme, contra el senyor Frederik Regourio Valentine, com a titular de l'establiment Casa de Huéspedes El Trovador, per infracció de l'article 10.2 de la Llei 1/1989, de 2 de març, per prestació de serveis o la realització d'activitats turístiques de forma clandestina per manca del títol, l'autorització o la declaració exigits per la normativa turística, en exercir l'activitat d'allotjament turístic sense haver formulat la declaració i la sol·licitud de classificació al Decret 153/1993, de 17 d'agost, agreujat pel deteriorament greu constatat en les instal·lacions i serveis de l'establiment.
  
La resolució esmentada, en la part dispositiva, resol:
  
La clausura de l'establiment Casa de Huéspedes El Trovador, el titular del qual resulta ser el senyor Frederik Regourio Valentine.
  
Notificada la resolució amb data 24 d'abril de 1998, segons consta en el justificant de recepció, se li va advertir de la possibilitat d'interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptadors des de l'endemà de la notificació, d'acord amb el que estableix l'article 58 de la Llei Reguladora de la Jurisdicció Contenciosa Administrativa, de 27 de desembre de 1956. Fins avui, i superats els dos mesos concedits, l'interessat no ha presentat cap recurs contra la resolució esmentada.
  
Havent adquirit fermesa la Resolució de 17 d'abril de 1998 pel transcurs del termini sense que s'haja interposat el recurs, el 28 de juliol passat es va efectuar una visita d'inspecció a l'establiment, i es va observar que aquest es troba obert al públic, i el titular va manifestar que totes les habitacions es trobaven ocupades per clients, per la qual cosa no van ser visitades per la inspecció.
  
Vist que amb data 2 d'octubre de 1998 es va realitzar una nova visita d'inspecció, i es va alçar l'acta número 11/98-B, en la qual consta que: «l'establiment exerceix l'activitat pròpia d'establiment hoteler, prestant allotjament mitjançant preu. Al dia d'avui, l'establiment es troba obert al públic, i es verifica que disposa d'un total de vuit habitacions amb una capacitat de 13 places, es comprova que, del total anterior, cinc habitacions són ocupades per sis persones. No es compleix la resolució de clausura, de data 17 d'abril de 1998 dictada per l'administració turística».
  
Vist l'escrit de 22 d'octubre de 1998, de la cap de la Secció d'Informació i Inspecció del Servei Territorial de Turisme d'Alacant, certificant les actuacions anteriors, i advertit l'incompliment del que disposa la resolució, conformement amb l'article 95 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'acorda:
  
Primer
  
Advertir el senyor Frederik Regourio Valentine que ha de cessar en l'activitat d'allotjament turístic que realitza en l'establiment Casa de Huéspedes El Trovador, siti al carrer del Marqués de Comillas, 23, de Benidorm, abans de les 24.00 hores del desé dia hàbil següent al de recepció d'aquest acord.
  
Des del moment de la notificació d'aquest acord, haurà de fer públic el tancament en la porta d'accés a l'establiment, i eliminar els rètols i els signes distintius de l'activitat, i comunicar a cadascun dels usuaris de l'hostal la data del tancament a efectes de desallotjament.
  
Segon
  
Advertir-lo, igualment, que l'incompliment d'aquest requeriment en el termini esmentat donarà lloc a l'execució subsidiària per l'administració, segons el que estableix l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
Publicar aquest acord en el Diari Oficial de la Generalitat Valenciana, i donar-ne còpia a l'ajuntament del municipi en el qual s'exerceix l'activitat, perquè siga conegut per les persones que hi puguen resultar afectades.
  
València, 9 de febrer de 1999.- El president executiu: Roc Gregori Aznar.